turjo4nis/wikipedia-bn-dump-20250701 huggingface dataset:
আন্না সলুঙ্কে

আন্না সলুঙ্কে () একজন ভারতীয় অভিনেতা ছিলেন, যিনি প্রথমদিকের ভারতীয় চলচ্চিত্রে নারীচরিত্রে অভিনয় করেন। তিনি প্রথম ভারতীয় অভিনেতা ছিলেন যিনি একাধারে নায়ক ও নায়িকার চরিত্রে অভিনয় করেন।

কর্মজীবন 
আন্না সলুঙ্কে প্রথম জীবনে বম্বে শহরের গ্র্যান্ট রোডে একটি হোটেলের রাঁধুনি ছিলেন। ১৯১৩ খ্রিষ্টাব্দে দাদাসাহেব ফালকে তাঁর প্রথম ভারতীয় পূর্ণদৈর্ঘ্যের চলচ্চিত্র রাজা হরিশচন্দ্রে রাণী তারামতীর চরিত্রে কোন অভিনেত্রী খুঁজে না পাওয়ায় সুদর্শন চেহারার আন্না সলুঙ্কেকে এই চরিত্রে অভিনয় করার জন্য রাজী করান।

দাদাসাহেব ফালকে নির্মিত পরবর্তী লঙ্কা দহন নামক চলচ্চিত্রে সলুঙ্কে ভারতীয় চলচ্চিত্রের ইতিহাসে প্রথম দ্বৈত ভূমিকায় অভিনয় করেন। এই চলচ্চিত্রে তিনি একাধারা রাম ও সীতার ভূমিকায় অভিনয় করেন। এছাড়া তিনি ১৯২২ খ্রিষ্টাব্দে সত্যনারায়ণ ও ১৯২৩ খ্রিষ্টাব্দে বুদ্ধ দেব নামক দুইটি চলচ্চিত্রে নারী চরিত্রে অভিনয় করেন।

অভিনীত চলচ্চিত্র 

 রাজা হরিশচন্দ্র (১৯১৩)
 সত্যবাদী রাজা হরিশচন্দ্র (১৯১৭)
 লঙ্কা দহন (১৯২২)
 সত্যনারায়ণ (১৯২২)
 অহিরাবণ মহীরাবণ বধ (১৯২২)
 হরিতালিকা (১৯২২)
 পাণ্ডব বনবাস (১৯২২)
 শিশুপাল বধ (১৯২২)
 ওয়ান্ডারিং সোল (১৯২৩)
 বুদ্ধ দেব (১৯২৩)
 গোরা কুম্ভার (১৯২৩)
 গুরু দ্রোণাচার্য (১৯২৩)
 জরাসন্ধ বধ (১৯২৩)
 কন্যা বিক্রয় (১৯২৩)
 জয়দ্রথ বধ (১৯২৪)
 রাম রাবণ যুদ্ধ (১৯২৪)
 সুন্দোপসুন্দ (১৯২৪)
 অনন্ত বিরাট (১৯২৫)
 ককশেবঞ্চ্য দোল্যাত ঝনঝনিত অঞ্জন (১৯২৫)
 সত্যভামা (১৯২৫)
 সীমন্তক মণি (১৯২৫)
 দত্ত জন্ম (১৯২৫)
 ভক্ত প্রহ্লাদ (১৯২৬)
 ভীম সঞ্জীবন (১৯২৬)
 কীচক বধ (১৯২৬)
 সন্ত একনাথ (১৯২৬)
 ভক্ত সুদামা (১৯২৭)
 দ্রৌপদী বস্ত্রহরণ (১৯২৭)
 হনুমান জন্ম (১৯২৭)
 মদালসা (১৯২৭)
 বসন্তসেনা (১৯২৯)
 খুদা পরাস্ত (১৯৩০)
 আমির খান (১৯৩১)

তথ্যসূত্র

বহিঃসংযোগ 

 

ভারতীয় চলচ্চিত্র অভিনেতা
২০শ শতাব্দীর ভারতীয় আলোকচিত্রশিল্পী
২০শ শতাব্দীর ভারতীয় অভিনেতা
ডেভিড হুকস

ডেভিড উইলিয়াম হুকস (; জন্ম: ৩ মে, ১৯৫৫ - মৃত্যু: ১৯ জানুয়ারি, ২০০৪) অ্যাডিলেডের মাইল এন্ড এলাকায় জন্মগ্রহণকারী অস্ট্রেলিয়ার প্রথিতযশা আন্তর্জাতিক ক্রিকেটার, কোচ ও ধারাভাষ্যকার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। আক্রমণধর্মী বামহাতি ব্যাটসম্যান ডেভিড হুকস মূলতঃ মাঝারিসারির ব্যাটসম্যান ছিলেন। এছাড়াও তিনি দক্ষিণ অস্ট্রেলিয়ার পক্ষে অধিনায়কত্ব করেন।

প্রথম-শ্রেণীর ক্রিকেট 
অস্ট্রেলিয়ার ঘরোয়া ক্রিকেটে বেশ কয়েকবছর শীর্ষস্থানীয় ক্রিকেটারের মর্যাদা পান। এ প্রসঙ্গে উইজডেন অভিহিত করে যে, ‘তিনি প্রথম-শ্রেণীর ক্রিকেটে সাফল্য পেয়েছেন মূলতঃ দ্বিতীয় শ্রেণীর বোলিংয়ের কারণে।’ ১৯৮২ সালে ভিক্টোরিয়ার বিপক্ষে মাত্র ৩৪ বলে শতরান করেন।

১৯৮৩-৮৪ মৌসুমে দক্ষিণ অস্ট্রেলিয়ার পক্ষে নিয়মিত অধিনায়কের দায়িত্বে থাকাকালে তার অনুপস্থিতিতে দলের অধিনায়কত্ব লাভ করেন কেভিন রাইট।

আন্তর্জাতিক ক্রিকেট 
১৯৭৭ সালে মেলবোর্নে অনুষ্ঠিত শতবার্ষিকী টেস্টে ইংল্যান্ডের বিপক্ষে তার টেস্ট অভিষেক ঘটে। খেলায় তিনি ইংরেজ অধিনায়ক টনি গ্রেগের বলে ধারাবাহিকভাবে পাঁচটি বাউন্ডারি হাঁকিয়েছিলেন। তা স্বত্ত্বেও অস্ট্রেলিয়া দলে নিয়মিত সদস্য হতে পারেননি। সমগ্র খেলোয়াড়ী জীবনে তিনি মাত্র ২৩ টেস্টে অংশ নিতে পেরেছেন।

সম্মাননা 
শেফিল্ড শিল্ডে সর্বোচ্চ রান সংগ্রহকারী হিসেবে খেলোয়াড়ী জীবনের সমাপ্তি ঘটান। ১৯৯০-৯১ মৌসুমে ডেভিড হুকসকে প্রথমবারের মতো সাউথ অস্ট্রেলিয়া কর্তৃপক্ষ আর্থিক সুবিধা গ্রহণের বছর হিসেবে সম্মাননা প্রদান করে। পরের মৌসুমে পিটার স্লিপকে দ্বিতীয় খেলোয়াড় হিসেবে সম্মানিত করে।

বিতর্কিত ভূমিকা 
২০০৩ সালে সফরকারী বাংলাদেশ দলের বিপক্ষে টেস্ট খেলার পূর্বে সফরকারী দলের বিরুদ্ধে বিরূপ মন্তব্য করে বিতর্কের সৃষ্ট করেন। তিনি বলেছিলেন যে, অস্ট্রেলিয়া টেস্টের প্রথম দিনেই ফলাফল এনে দিতে সক্ষম।

তথ্যসূত্র

আরও দেখুন 
 রে ব্রাইট
 হান্নান সরকার
 অস্ট্রেলিয়া জাতীয় ক্রিকেট দলের অধিনায়কদের তালিকা

বহিঃসংযোগ 
 
 
 ডেভিড হুকস ফাউন্ডেশন 

১৯৫৫-এ জন্ম
২০০৪-এ মৃত্যু
১৯৮৩ ক্রিকেট বিশ্বকাপের ক্রিকেটার
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়া জাতীয় ক্রিকেট দলের অধিনায়ক
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলীয় ক্রিকেট কোচ
অস্ট্রেলীয় ক্রিকেট ধারাভাষ্যকার
অ্যাডিলেড থেকে আগত ক্রিকেটার
দক্ষিণ অস্ট্রেলিয়ার ক্রিকেটার
বিশ্ব সিরিজ ক্রিকেট খেলোয়াড়
২০শ শতাব্দীর অস্ট্রেলীয় পুরুষ ক্রীড়াবিদ
আদম সুরত

আদম সুরত বাংলাদেশী আধুনিক চিত্রশিল্পী এস এম সুলতানের জীবন-কাজ নির্ভর ১৯৮৯ সালের প্রামাণ্যচিত্র। এটির চিত্রনাট্য রচনা এবং পরিচালনা করেছেন তারেক মাসুদ। এটি মাসুদের অভিষেক প্রামাণ্যচিত্র। সুলতানের দৈনন্দিন কর্ম ও শিল্পজীবন চিত্রায়নের পাশাপাশি বাংলার সংস্কৃতি এবং কৃষিচিত্র উপস্থাপন করা হয়েছে এই প্রামাণ্যচিত্রে।

প্রামাণ্যচিত্রটির নির্বাহী প্রযোজনা করেছেন ক্যাথরিন মাসুদ। চিত্রগ্রহণ করেছেন মিশুক মুনীর এবং সম্পাদনা করেছেন নজরুল ইসলাম। বাংলা ও ইংরেজি ধারাবর্ণনা করেছেন যথাক্রমে জয়ন্ত চট্টোপাধ্যায় এবং আলমগীর কবির।

পটভূমি 
১৯৮২ সালে শিল্পী এস এম সুলতান বিষয়ক আহমদ ছফা রচিত একটি লেখা মাসুদকে এই প্রামাণ্যচিত্র নির্মাণে উদ্বুদ্ধ করে। সে সময়ে তিনি চলচ্চিত্র বিষয়ে অধ্যয়নের জন্য পুনা ফিল্ম ইনস্টিটিউটের বৃত্তি পান, এবং সেখানে পড়তে যাওয়ার পরিকল্পনা থাকলেও নথিপত্রের জটিলতায় তা সম্ভব হয় নি। সে সময় মাসুদ বাংলাদেশ ফিল্ম আর্কাইভসের ফিল্ম অ্যাপ্রিসিয়েশন কোর্স সদ্য শেষ করে চলচ্চিত্র বিষয়ে যুক্তরাষ্ট্রে অধ্যয়নের পরিকল্পনা করেন। যদিও এবারো চিত্রগ্রাহক এবং তৎকালীন মাসুদের শিক্ষক আনোয়ার হোসেনের উৎসাহে শেষ পর্যন্ত তিনি বিদেশে অধ্যয়নেয় বিষয় বাদ দেন। অধ্যয়নের জন্য জমানো সমস্ত অর্থব্যায়ে, সুলতানের ওপর তথ্যচিত্রের কাজ শুরু করেন। ১৯৮২ সাল থেকে টানা সাত বছর ধরে ১৯৮৯ সাল পর্যন্ত মাসুদ প্রামাণ্যচিত্রটি নির্মাণ করেন। প্রাথমিক অবস্থায় শিল্পী সুলতান স্বভাববশত গণমাধ্যম বা ক্যামেরার সামনে আসতে অনিচ্ছা প্রকাশ করেন। এ বিষয়ে তিনি বলেন:

তথ্যচিতের উপস্থাপনায় প্রাথমিক ধারণাগুলি ছিলো সুলতানের দৈনন্দিন জীবন, বাংলার সংস্কৃতি এবং কৃষিচত্রি।

আদম সুরতের চিত্রগ্রাহক হিসেবে শুরুতে আনোয়ার হোসেনের কাজ করার কথা ছিল। কিন্তু সেই সময় তিনি ইউনেস্কোর স্টিল ফোটোগ্রাফির একটি অ্যাসাইনমেন্টে আফ্রিকায় চলে যান। ফলে পূর্বে সহকারী চিত্রগ্রাহক হিসাবে কাজ করার কথা থাকলেও মিশুক মুনীর মূল চিত্রগ্রাহক হিসেবে কাজ করেন।

এই প্রামাণ্যচিত্র নির্মাণের সময় তারেক মাসুদের সাথে ক্যাথরিন শেপিয়ারের (পরবর্তীতে ক্যাথরিন মাসুদ) পরিচয় হয়। ১৯৮৯ সালে তারা বিয়ে করেন।

সঙ্গীত

মুক্তি 
প্রামাণ্যচিত্রটি ১৬ মিলিমিটার প্রযুক্তিতে নির্মাণ করা হয়, ফলে প্রযুক্তিগত কারণে এটি সেই সময়ে দেশের প্রেক্ষাগৃহে দেখানো সম্ভব হয়নি। ১৯৮৯ সালে এটির প্রথম প্রদর্শনী হয় মার্কিন যুক্তরাষ্ট্রে। দেশে এবং দেশের বাইরের টেলিভিশন মাধ্যমেও এটি প্রচারিত হয়।

পরবর্তীতে ১৯৯১ সালে ঢাকার গ্যোটে ইনস্টিটিউটে প্রামাণ্যচিত্রটির উদ্বোধনী প্রদর্শনী করা হয়।

ডিভিডি 
২০১৪ সালের বাংলাদেশ শিল্পকলা একাডেমিতে আয়োজিত "তারেক মাসুদ উৎসব"-এ আদম সুরত প্রামাণ্যচিত্রের ডিভিডি সংস্করণ প্রকাশ করা হয়। এই ডিভিডি সুলতানের ওপর নির্মিত এক সমৃদ্ধ দলিল। দুটি ডিস্ক ও একটি বই সমৃদ্ধ এই সংকলনে অর্ন্তভুক্ত রয়েছে চলচ্চিত্রের সঙ্গে জড়িত ব্যক্তিদের সাক্ষাৎকার, শিল্পী সুলতানের আঁকা চিত্রসমগ্র, অডিও সম্মেলন, চলচ্চিত্রের শুটিংয়ের আলোকচিত্র এবং সুলতানকে নিয়ে রচিত বিভিন্ন লেখা।

ডিজিটাল রুপান্তর 
১৬ মিলিমিটার প্রযুক্তিতে নির্মিত প্রামাণ্যচিত্রটি ২০০৯ সালে ডিজিটাল প্রযুক্তিতে রূপান্তরিত করা হয়।

তথ্যসূত্র

উৎস

বহিঃসংযোগ 
 
 এস এম সুলতান ও আদম সুরত: তারেক মাসুদের টেলিফোন ইন্টারভিউ ১৯৯২ (কিস্তি-১)  ও (কিস্তি-২)  সাক্ষাৎকার নিয়েছেন নাসির আলী মামুন

১৯৮৯-এর চলচ্চিত্র
১৯৮০-এর দশকের প্রামাণ্য চলচ্চিত্র
১৯৮৯-এর পরিচালনায় অভিষেক চলচ্চিত্র
বাংলাদেশী প্রামাণ্য চলচ্চিত্র
তারেক মাসুদ পরিচালিত চলচ্চিত্র
ক্যাথরিন মাসুদ প্রযোজিত চলচ্চিত্র
অডিওভিশনের চলচ্চিত্র
এস এম সুলতান
বাংলা ভাষার বাংলাদেশী চলচ্চিত্র
বাংলাদেশে ধারণকৃত চলচ্চিত্র
এমিলি অসমেন্ট

'এমিলি জর্দান অসমেন্ট' (জন্ম মার্চ ১০, ১৯৯২) হলেন একজন আমেরিকান অভিনেত্রী এবং গায়কা।তিনি স্পাই কিডস নামক চলচ্চিত্রে অভিনয়ের জন্য পরিচিত।

পুরস্কার আর মনোনয়ন

প্রাথমিক জীবন 
অসমেন্ট লস এঞ্জেলসে জন্ম গ্রহণ করে। তিনি রোমান ক্যালিকে বড় হন।তার পিতা নানা চলচ্চিত্রে অভিনয় করেছেন।

চলচ্চিত্র

তথ্যসূত্র

বহিঃসংযোগ 

 
 
 
 

১৯৯২-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
লস অ্যাঞ্জেলেসের সঙ্গীতশিল্পী
ক্যালিফোর্নিয়ার গীতিকার
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
মার্কিন গায়িকা-গীতিকার
মার্কিন পপ সঙ্গীতশিল্পী
মার্কিন চলচ্চিত্র অভিনেত্রী
ওয়াল্ট ডিজনি রেকর্ডসের শিল্পী
লস অ্যাঞ্জেলেসের অভিনেত্রী
মার্কিন শিশু অভিনেত্রী
মার্কিন শিশু সঙ্গীতশিল্পী
২০শ শতাব্দীর মার্কিন অভিনেত্রী
শিশু পপ সঙ্গীতজ্ঞ
গেফেন রেকর্ডসের শিল্পী
মার্কিন পপ গায়িকা
মার্কিন টেলিভিশন অভিনেত্রী
বনু খাযরাজ

বনু খাযরাজ () মুহাম্মদ (সা.)-এর যুগের একটি আরব গোত্র। তারা তাদের উদারতা ও আতিথেয়তার জন্য বিখ্যাত।

ইতিহাস

প্রাগিতিহাস
আবু মুহাম্মদ আল হাসান ইবনে আহমাদ আল হামদানির মতে বনু খাযরাজ ২য় শতব্দীতে ইসলাম পূর্ব ইয়েমেন থেকে বনু আউসের সাথে ইয়াসরিবে বসতি স্থাপন করেছিল। তবে সময় পরিক্রমায় দুই গোত্র পরস্পর শত্রু হয়ে উঠে।

ইহুদি ভাষ্যকারদের মতে হিজরতের কয়েকবছর আগে দুই গোত্র বুতাসের যুদ্ধে অবতীর্ণ হয়েছিল। এসময় মদিনায় বনু কায়নুকা, বনু নাদির ও বনু কুরাইজা নামে তিনটি ইহুদি গোত্র ছিল। যুদ্ধের সময় নাদির ও কুরাইজা বনু আউসের পক্ষে এবং কায়নুকা বনু খাযরাজের পক্ষে যোগ দেয়। দীর্ঘ যুদ্ধের পর দ্বিতীয় পক্ষ পরাজিত হয়।
জেরুজালেমের চার্চ অব দ্য হলি সেপালকারের তত্ত্বাবধায়ক নুসাইবা গোত্র বনু খাযরাজ বংশোদ্ভূত। ৭ম শতাব্দীতে মুসলিম বিজয়ের সময় তারা জেরুজালেম আসে।

হিজরত

মুহাম্মাদ মদিনায় হিজরত করার পর তিনি বনু আউস ও বনু খাযরাজের বিরোধ মীমাংসা করেন। দুই গোত্র মুসলিম সমাজের অংশ হয়। এরপর থেকে তাদের আনসার বলে অবিহিত করা হতে থাকে।

তবে বনু আউসের এক প্রধান ব্যক্তি আবদুল্লাহ ইবনে উবাই মুহাম্মদ-এর বিরুদ্ধে চক্রান্ত করেছিল। তাকে মুনাফিক হিসেবে আখ্যায়িত করা হয়।

সামরিক অভিযান

৬২৪ সালে মুহাম্মাদ  কাব বিন আশরাফের হত্যার নির্দেশ দেন। কাব বিন আশরাফ মুসলিমদের বিরুদ্ধে ষড়যন্ত্রে লিপ্ত ছিল। বদরের পর কাব মক্কা গিয়ে মুসলিমদের বিরুদ্ধে সেখানকার বিরোধীপক্ষকে উস্কানি প্রদান করে। এছাড়াও কাব তার কবিতায় মুসলিমদের বিরুদ্ধে উস্কানি দিতে থাকে। এসব কারণে তাকে মৃত্যুদণ্ড দেয়া হয়েছিল। বনু আউস গোত্র তার দন্ড কার্যকর করে।

বনু আউস কর্তৃক কাব বিন আশরাফের হত্যার পর বনু খাযরাজ সালাম ইবনে আবুল হুকায়ককে (আবু রাফে বলে পরিচিত) হত্যার অনুমতি প্রার্থনা করে। আবু রাফেও একইরকম কর্মকাণ্ড চালাত। মুসলিম বিরোধী পক্ষকে আবু রাফে অর্থ ও রসদ দিয়ে সাহায্য করেছিল। তাই তাকেও হত্যার নির্দেশ দেয়া হয় এবং বনু খাযরাজ কর্তৃক এই দন্ড কার্যকর করা হয়।

গ্রানাডার নাসরি রাজবংশ

১২২৮ সালে ইবনে আলাহমার গ্রানাডার মুসলিমদের একত্রিত করে আলমামলিকা আলনাসরিয়া গঠন করেন। তারা মদিনার আনসারদের বংশধর বলে দাবি করতেন।

ব্যক্তিবর্গ‌
সাদ ইবনে উবাদা - গোত্রনেতা ও প্রধান গোত্রপতি বা শায়েখ 
মুয়াজ ইবনে জাবাল 
আবদুল্লাহ ইবনে উবাই
হাসসান ইবনে সাবিত
উবাই ইবনে কাব
আবদুল্লাহ ইবনে রাওয়াহা
আসাদ বিন জুরারাহ বিন আদস
হাবাব ইবনে মুনজির
আনাস ইবনে মালিক
আল বারা ইবনে মালিক
সাদ বিন আর রাবি বিন আমর
রাফি বিন মালিক বিন আল আজলান
আল বারা বিন মারুর বিন শাখার
আবদুল্লাহ বিন আমর বিন হারাম
উবাদা বিন আস সাবিত বিন কায়েস
আল মুনজির বিন আমর বিন খুনাইস

আরও দেখুন
ইসলাম
মুহাম্মদ (সা.) এর অভিযানসমূহ

তথ্যসূত্র

কাহতানি
আরব গোষ্ঠী
আরবের গোত্র
এবেরের বংশধর
১৮৯৬ গ্রীষ্মকালীন অলিম্পিকে অস্ট্রিয়া

১৮৯৬ গ্রীষ্মকালীন অলিম্পিকে অস্ট্রিয়া থেকে তিনজন ক্রীড়াবিদ অংশগ্রহণ করে। যদিও অস্ট্রিয়া, অস্ট্রিয়া-হাঙ্গেরির একটি অংশ ছিল তবুও অনেকেই অস্ট্রিয়ার ক্রীড়াবিদদের হাঙ্গেরির ক্রীড়াবিদদের থেকে আলাদো করে দেখতেন।

পদকদারীরা

সাইক্লিং

ট্র্যাক

ফেনসিং

সাতাঁর

তথ্যসূত্র 

  ( -এ ডিজিটালরূপে উপলব্ধ)
  (উদ্ধৃত  -এ উপলব্ধ)
 

১৮৯৬ গ্রীষ্মকালীন অলিম্পিকে দেশসমূহ
১৮৯৬
১৮৯৬-এ অস্ট্রিয়ার ক্রীড়া
১৮৯৬ গ্রীষ্মকালীন অলিম্পিকে অস্ট্রেলিয়া

১৮৯৬ গ্রীষ্মকালীন অলিম্পিকে অস্ট্রেলিয়া থেকে মাত্র একজন ক্রীড়াবিদ অংশগ্রহণ করে। এডুইন ফ্ল্যাক ইংল্যান্ডে জন্মগ্রহণ করে এবং ১৮৯৬ সালে সেখানখার নাগরিকত্ব ছিল। কিন্তু তিনি অধিকাংশ সময় কাটিয়েছেন অস্ট্রেলিয়ায়। তাই আন্তর্জাতিক অলিম্পিক কমিটি তাকে অস্ট্রেলিয়ার ক্রীড়াবিদ হিসেবে স্বীকৃতি দেয়।

পদকদারী

অ্যাথলেটিক্স

টেনিস

তথ্যসূত্র 

  ( -এ ডিজিটালরূপে উপলব্ধ)
  (উদ্ধৃত  -এ উপলব্ধ)

বহিঃসংযোগ 
 অস্ট্রেলিয়ান অলিম্পিক কমিটি

১৮৯৬ গ্রীষ্মকালীন অলিম্পিকে দেশসমূহ
১৮৯৬
১৮৯৬-এ অস্ট্রেলিয়ার ক্রীড়া
মুহাক্কাক লিপি

মুহাক্কাক লিপি (আরবি:محقق) আরবি হরফের প্রধান লিপিশৈলীর মধ্যে অন্যতম। এই লিপিকে সৌন্দর্যের দিক থেকে সবচেয়ে সুন্দর লিপির মধ্যে ধরা হয়। মামলুক যুগে এই লিপির সর্বোচ্চ ব্যবহার হত। উসমানীয় সাম্রাজ্যে সুলুস ও নাসখ দ্বারা একে প্রতিস্থাপন করা হয়।

ইবনে আল নাদিমের লেখা কিতাবুল ফিহরিস্ত গ্রন্থে এই লিপির প্রথম নিদর্শন পাওয়া যায়। ইবনে মুকলা ও ইবনে আল বাওয়াবের মত প্রাজ্ঞ ক্যালিগ্রাফাররা এতে অবদান রেখেছেন এবং এর নিয়ম ও মান নির্ধারণ সংজ্ঞায়িত করেছেন।

তথ্যসূত্র

 Nassar Mansour (author), Mark Allen (ed.): Sacred Script: Muhaqqaq in Islamic Calligraphy, I.B.Tauris & Co Ltd, New York 2011,

বহিঃসংযোগ

 "A leaf from the huge and famous 'Baysunqur Qur'an', Central Asia, c.1400", Columbia University (Quran page in Muhaqqaq)

আরবি চারুলিপি
মিসাও ওকাওয়া

মিসাও ওকাওয়া (; ৫ই মার্চ ১৮৯৮ – ১লা এপ্রিল ২০১৫) একজন জাপানি মহাশতবয়স্কা মানবী যিনি ১২ই জুন, ২০১৩-এ জিরোইমন কিমুরার মৃত্যুর পর পৃথিবীর সবচেয়ে বয়স্কা জীবিত মহিলা ছিলেন।

ওকাওয়া ছিলেন সর্বকালে সবচেয়ে বয়স্ক যাচাইকৃত জাপানি ব্যক্তি, এশিয়ায় জন্মগ্রহণ করা সবচেয়ে বয়স্ক ব্যক্তি এবং সর্বকালের সবচেয়ে বয়স্ক যাচাইকৃত নথিভুক্ত পঞ্চম ব্যক্তি। ওকাওয়া ছিলেন যাচাইকৃত ত্রিশতম ব্যক্তি যিনি ১১৫ বছর বয়স পেরিয়েছেন, দশম যাচাইকৃত ব্যক্তি ১১৬ বছর বয়সে পৌঁছেছেন এবং পঞ্চম যাচাইকৃত ব্যক্তি ১১৭ বছর বয়সে পৌঁছেছেন। এছাড়াও তিনি ঊনবিংশ শতকে জন্মগ্রহণ করা শেষ জীবিত জাপানি ব্যক্তি ছিলেন।

ওকাওয়া তার ১১৭ম জন্মদিনের ঠিক একমাসের মধ্যে ১লা এপ্রিল, ২০১৫ মারা যান।

জীবনী 
ওকাওয়া ১৮৯৮ খ্রিষ্টাব্দের ৫ই মার্চ , জাপানের থেনমা জেলায় জন্মগ্রহণ করেন। ১৯১৮ খ্রিষ্টাব্দে জনৈক ইয়ুকিও ওকাওয়াকে বিবাহ করেন। মিসাও দুই কন্যা ও এক পুত্রের জন্ম দেন। ১৯৩১ খ্রিষ্টাব্দের ২০শে জুন তার স্বামী ইয়ুকিও মৃত্যুবরণ করেন।

১৯৯৭ খ্রিষ্টাব্দে জাপানের ওসাকার হিগাশিসুমিইয়োশি-কু নামক স্থানে একটি হাসপাতালে ভর্তি হন, যেখানে হৃদযন্ত্র বিকল হওয়ার কারণে ২০১৫ খ্রিষ্টাব্দের ১লা এপ্রিল সকাল ৬:৫৮ মিনিটে তার মৃত্যু হয়।

মৃত্যুকালে তার একজন পুত্র ও কন্যা ছাড়াও তার চারজন পৌত্র ও ছয়জন প্রপৌত্র জীবিত ছিলেন।

রেকর্ড
২০১৩ খ্রিষ্টাব্দে ১২ই জানুয়ারি ১১৫ বছর বয়স্ক জাপানী মহিলা কোটো ওকুবোর মৃত্যুর পর মিসাও ওকাওয়া বিশ্বের সবচেয়ে বয়স্কা জীবিতা মহিলা হিসেবে গণ্য হন। ২০১৩ খ্রিষ্টাব্দের ২৭শে ফেব্রুয়ারি গিনিস বিশ্ব রেকর্ড আনুষ্ঠানিকভাবে বিশ্বের সবচেয়ে বয়স্কা জীবিতা মহিলা হিসেবে স্বীকৃতি প্রদান করেন।

তথ্যসূত্র 

১৮৯৮-এ জন্ম
২০১৫-এ মৃত্যু
২০১১–১২ পাকিস্তান ক্রিকেট দলের বাংলাদেশ সফর

পাকিস্তান ক্রিকেট দল পূর্ব-নির্ধারিত সময়সূচী মোতাবেক ২৯ নভেম্বর থেকে ২১ ডিসেম্বর, ২০১১ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ১টি টুয়েন্টি২০ আন্তর্জাতিক, ৩টি একদিনের আন্তর্জাতিক ও ২টি টেস্ট খেলায় অংশগ্রহণ করে। সবগুলো খেলাতেই পাকিস্তান দল জয়লাভ করে।

দলের সদস্য

টি২০আই সিরিজ

একমাত্র টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

টেস্ট সিরিজ

১ম টেস্ট

২য় টেস্ট

পরিসংখ্যান

তথ্যসূত্র

বহিঃসংযোগ 
 ইএসপিএন ক্রিকইনফোতে সিরিজের পাতা 

২০১১-এ বাংলাদেশী ক্রিকেট
২০১১-১২ আন্তর্জাতিক ক্রিকেট প্রতিযোগিতা
২০০০-০১ থেকে বাংলাদেশের ক্রিকেট মৌসুম
২০১১-এ পাকিস্তানি ক্রিকেট
পাকিস্তান ক্রিকেট দলের বাংলাদেশ সফর
অর্ধেক জীবন

অর্ধেক জীবন কবি ও লেখক সুনীল গঙ্গোপাধ্যায়ের একটি আত্মজীবনীমূলক উপন্যাস। ১৯৯৯ সাল থেকে এটি ধারাবাহিকভাবে দেশ পত্রিকাতে প্রকাশিত হয়। ধারাবাহিক প্রকাশ সমাপ্ত হবার পরে ২০০২ সালে এটি উপন্যাস আকারে প্রকাশিত হয়। আনন্দ পাবলিশার্স প্রাইভেট লিমিটেড উপন্যাসটি প্রকাশ করে।

বাংলা ভাষার উপন্যাস
সুনীল গঙ্গোপাধ্যায়ের উপন্যাস
বাংলা ভাষার ভারতীয় উপন্যাস
আনন্দ পাবলিশার্স প্রাইভেট লিমিটেডের বই
পশ্চিমবঙ্গের উপন্যাস
জোছনা ও জননীর গল্প

জোছনা ও জননীর গল্প বাংলাদেশের স্বাধীনতা যুদ্ধের উপর ভিত্তি করে হুমায়ুন আহমেদ রচিত একটি উপন্যাস। ফেব্রুয়ারি ২০০৪ সালে (ফাল্গুন, ১৪০০ বঙ্গাব্দ) একুশে গ্রন্থমেলায় বাংলাদেশের অন্যপ্রকাশ, ঢাকা থেকে এটি গ্রন্থাকারে প্রকাশিত হয়। মুক্তিযুদ্ধ চলাকালে সংঘটিত তাঁর নিজ জীবনের এবং নিকট সম্পর্কিত ঘনিষ্ঠ বিভিন্ন ব্যক্তির বাস্তব অভিজ্ঞতার কথা তিনি উপন্যাসিক আঙ্গিকে এতে ফুটিয়ে তুলেছেন। বাংলাদেশের স্বাধীনতা আন্দোলনের প্রধান নেতা শেখ মুজিবুর রহমানসহ তৎকালীন কিছু উল্লেখযোগ্য রাজনৈতিক ব্যক্তিবর্গের ঘটনা তাঁর নিজস্ব দৃষ্টিকোণ থেকে উঠে এসেছে এই উপন্যাসটিতে। প্রকাশের পর থেকে বহুবার বইটি একুশে বইমেলার সর্বাধিক বিক্রিত বইয়ের তালিকায় প্রথম সারিতে ছিল।

গুরুত্বপূর্ণ চরিত্রসমূহ

বাস্তব জীবন থেকে নেওয়া চরিত্রসমূহ
শেখ মুজিবুর রহমান  বাংলাদেশের জাতির পিতা
 শেখ মুজিবুর রহমানের পরিবারবর্গ
জিয়াউর রহমান  জেড ফোর্সের প্রধান
 জিয়াউর রহমানের পরিবারবর্গ
আবদুল হামিদ খান ভাসানী বিংশশতকী ব্রিটিশ ভারতের অন্যতম তৃণমূল রাজনীতিবিদ
আইয়ুব খান  পাকিস্তানি সেনা শাসক
ইয়াহিয়া খান  পাকিস্তানি সেনা শাসক
টিক্কা খান  পাকিস্তান সেনাবাহিনীর সদস্য
জুলফিকার আলি ভুট্টো  পাকিস্তানি রাজনৈতিক ব্যক্তি
 রাও ফরমান আলী
 মেজর জেনারেল জামশেদ
শামসুর রহমান  কবি
আবদুল কাদের সিদ্দিকী  কাদেরিয়া  বাহিনীর প্রধান
হুমায়ূন আহমেদ  লেখক এবং উপন্যাসে নিজের যুদ্ধকালীন ঘটনা ব্যক্ত করেন
ফয়জুর রহমান আহমেদ  মহকুমা পুলিশ প্রধান ও হুমায়ূন আহমেদের পিতা
আয়েশা বেগম  মহকুমা পুলিশ প্রধান ফয়জুর রহমানের স্ত্রী ও হুমায়ূন আহমেদের মা
মুহম্মদ জাফর ইকবাল   হুমায়ূন আহমেদের ভাই
হুমায়ূন আহমেদের পরিবারবর্গ
রশিদ  ফয়জুর রহমানের পাঙ্খাপুলার 
আনিস সাবেত   হুমায়ূন আহমেদের বন্ধু
এবং অন্যান্য।

উপন্যাসের কাল্পনিক চরিত্রসমূহ
শাহেদ  এটিও বাস্তব একটি চরিত্র তবে উপন্যাসে লেখক সত্যের সাথে কল্পনা যোগ কয়েছেন
ইরতাজউদ্দিন  শাহেদের বড় ভাই
আসমানী  শাহেদের স্ত্রী
রুনি  শাহেদের মেয়ে 
গৌরাঙ্গ  শাহেদের বন্ধু
মোবারক হোসেন  নাইমুলের শ্বশুর এবং পুলিশ ইন্সপেক্টর
নাইমুল  শাহেদের বন্ধু ও মুক্তিযোদ্ধা
মরিয়ম  নাইমুলের স্ত্রী ও মোবারক হোসেনের কন্যা
কলিমুল্লাহ  কবি,
কঙ্কন  গৌরঙ্গের মেয়ে 
এবং অন্যান্য।

টেলিভিশন ধারাবাহিক 
২০০৮ সালে বিটিভিতে এই উপন্যাসের কাহিনী অবলম্বনে ধারাবাহিক সম্প্রচার শুরু হয়। হুমায়ুন আহমেদ নিজেই এই ধারাবাহিকের পরিচালক ছিলেন। কিন্তু তিন পর্ব প্রচারিত হবার পরে ঢাকার বিমানবন্দর এলাকায় স্থাপিত লালন ভাস্কর্য ভাঙার প্রতিবাদে তিনি এর কাজ বন্ধ করে দেন। পরবর্তীতে ২০১০ সালে আবারও এই ধারাবাহিকের কাজ শুরু হয়।

আরও দেখুন

 দেয়াল (উপন্যাস)
 হুমায়ূন আহমেদের গ্রন্থতালিকা

তথ্যসূত্র

বহিঃসংযোগ 
 জোছনা ও জননীর গল্প — রকমারি.কম 
 জোছনা ও জননীর গল্প — গুডরিড্‌স
 ইউটিউবে নাটকের ১ ও ৩ পর্ব

২০০৪-এর বই
বাংলা ভাষার উপন্যাস
বাংলাদেশের স্বাধীনতা যুদ্ধভিত্তিক উপন্যাস
বাংলাদেশী যুদ্ধভিত্তিক উপন্যাস
হুমায়ূন আহমেদের উপন্যাস
২০০৪-এর উপন্যাস
শেখ মুজিবুর রহমানের সাংস্কৃতিক চিত্রায়ণ
অন্যপ্রকাশের বই
বাংলাদেশী কল্পকাহিনী
বাংলাদেশের স্বাধীনতা যুদ্ধের কল্পকাহিনী
বাংলাদেশের স্বাধীনতা যুদ্ধের বই
নায়লা নাঈম

নায়লা নাঈম (জন্ম: ডিসেম্বর ১৪, ১৯৮৬) একজন বাংলাদেশি মডেল, অভিনেত্রী এবং দন্ত চিকিৎসক। র‌্যাম্প মডেল হিসেবে শোবিজের মাধ্যমে তার কর্মজীবনের শুরু, এবং পরর্তীতে তিনি বাংলাদেশী চলচ্চিত্র শিল্পে যুক্ত হন।

প্রাথমিক জীবন
নাঈম ১৪ ডিসেম্বর ১৯৮৬ সালে বাংলাদেশের বরিশাল জেলায় জন্মগ্রহণ করেন। তার ছেলেবেলা কাটে ঢাকার বিভাগের মাদারীপুর জেলায়। তিনি ২০১২ সালে ঢাকার একটি বেসরকারি ডেন্টাল কলেজ থেকে স্নাতক এবং পরবর্তীতে নর্থ সাউথ বিশ্ববিদ্যালয় থেকে গণ স্বাস্থ্য বিষয়ে স্নাতকোত্তর সম্পন্ন করেন।

কর্মজীবন

নাঈম পেশায় একজন দন্তচিকিৎসক হলেও বিনোদন কর্মজীবনে তার পদার্পণ ঘটে মডেলিংয়ের মাধ্যমে। প্রাথমিকভাবে শোবিজ জগতের একজন র‌্যাম্প মডেল হিসেবে তার বিনোদন কর্মজীবনের শুরু। ২০০৯ সালে গ্রামীণফোনের একটি বিজ্ঞাপনচিত্রে মডেল হিসেবে কাজ করার মাধ্যমে অলোচনায় আসেন। একজন ফ্যাশন মডেল হিসেবে, পাশাপাশি একাধিক ব্র্যান্ডের টেলিভিশন বিঙাপনে কাজ করেছেন তিনি। এছাড়া তিনি দেশী-বিদেশী বিভিন্ন পোশাক পণ্যের মডেল হয়েছেন। শোবিজ জগতে আসার কিছুদিনের মধ্যে তিনি জনপ্রিয়তা আর্জন করেন। পরবর্তিতে তিনি টেলিভিশন নাটকে অভিনয় শুরু করেন। এরপর ভাইকিংস সঙ্গীতদলের তন্ময় তানসেন পরিচালিত রান আউট চলচ্চিত্রে একটি আইটেম গানে অংশ নেয়ার মধ্য দিয়ে বাংলা চলচ্চিত্রে তার অভিষেক ঘটে। পরবর্তীতে তিনি কাজী হায়াত পরিচালিত মারুফ টাকা ধরে না চলচ্চিত্রে অভিনয় করেন। এছাড়ও তিনি ফুডপান্ডা প্রচারণায় অংশ নেন।

আলোচনা
কর্মজীবনে বিভিন্ন সময় পোশাক রপ্তানীকারক প্রতিষ্ঠানের বিভিন্ন কাজের জন্যে এবং ভার্চুয়াল জগতে খোলামেলা বেশ কিছু স্থিরচিত্র প্রকাশের কারণে তিনি আলোচনায় আসেন। বিভিন্ন সময় সমালোচনার প্রেক্ষিতে তিনি  সামাজিক যোগাযোগ মাধ্যম ফেসবুকে লিখেছেন, "আমি পর্নো স্টার নই"।

চলচ্চিত্র তালিকা

মিউজিক ভিডিও
 কত ভালোবাসি - ২০১৪
 ভোট ফর ঠোঁট - ২০১৫ (প্রীতম আহমেদ সহকারে)
 সিটি ওভার নাইট 
 বন্ধু তুমি জানো না কতো ভালবাসি তোমাকে

আরও দেখুন
 বাংলাদেশী অভিনেত্রীদের তালিকা

তথ্যসূত্র

বহিঃসংযোগ

১৯৮৬-এ জন্ম
জীবিত ব্যক্তি
বাংলাদেশী মডেল
বাংলাদেশী নারী মডেল
বাঙালি অভিনেত্রী
বাংলাদেশী অভিনেত্রী
বাংলাদেশী নাট্য অভিনেত্রী
বাংলাদেশী টেলিভিশন অভিনেত্রী
বাংলাদেশী চলচ্চিত্র অভিনেত্রী
নর্থ সাউথ বিশ্ববিদ্যালয়ের প্রাক্তন শিক্ষার্থী
বাংলাদেশী দন্তচিকিৎসক
বাঙালি টেলিভিশন অভিনেত্রী
১৯৮১-এ জন্ম
ইবনে সিনা মেডিকেল কলেজ

ইবনে সিনা মেডিকেল কলেজ ২০০৫ সালে প্রতিষ্ঠিত বাংলাদেশের একটি বেসরকারী মেডিকেল কলেজ, যা ঢাকার কল্যাণপুরে অবস্থিত।

ইতিহাস 
ইবনে সিনা মেডিকেল কলেজের নামকরণ করা হয়েছে বিখ্যাত দার্শনিক, বিজ্ঞানী এবং চিকিৎসক ইবনে সিনার নামানুসারে; যার সূচনা করে ইবনে সিনা ট্রাস্ট৷ ১৯৯৫ সালে ইবনে সিনা ট্রাস্টি বোর্ড একটি মেডিকেল কলেজ তৈরির পরিকল্পনা করে, যা দশ বছর পর বাস্তবায়িত হয়৷ ২০০৫ সালে বাংলাদেশ সরকার কর্তৃক কলেজটি অনুমোদন পায়৷

তথ্যসূত্র

বহিঃসংযোগ 
 ওয়েবসাইট
 ইসবে সিনা ট্রাস্ট 

বাংলাদেশের বেসরকারি মেডিকেল কলেজ
ঢাকা জেলার মহাবিদ্যালয়
ঢাকার হাসপাতাল
২০০৫-এ প্রতিষ্ঠিত শিক্ষাপ্রতিষ্ঠান
২০০৫-এ বাংলাদেশে প্রতিষ্ঠিত
ঢাকার বিশ্ববিদ্যালয় ও মহাবিদ্যালয়
ইন্টারনেট.অর্গ

ইন্টারনেট ডট অর্গ হচ্ছে সোস্যাল নেটওয়ার্কিং সাইট ফেসবুক এবং ছয়টি কোম্পানি (স্যামসাং, এরিকসন, মিডিয়াটেক, অপেরা সফটওয়্যার, নোকিয়া ও কোলকম) এর সমন্বিত একটি সাইট, যার উদ্দেশ্য খুব সহজে সবার মাঝে ইন্টারনেট সেবা পৌঁছে দেওয়া, গ্রহণযোগ্যতা বৃদ্ধি এবং ইন্টারনেটের মাধ্যমে ব্যবসাকে ত্বরাণ্বিত করা ৷

সুবিধা ব্যবহারকারী দেশসমূহ 
নিম্নলিখিত দেশসমূহ নিচের তারিখ থেকে মুঠোফোনে ইন্টারনেট ডট অর্গের সুবিধাসমূহ পাচ্ছে :

 জুলাই ২০১৪ : জাম্বিয়া
 অক্টোবর ২০১৫: তানজানিয়া
 নভেম্বর ২০১৪ : কেনিয়া
 জানুয়ারি ২০১৫ : কলম্বিয়া
 জানুয়ারি ২০১৫ : ঘানা, এয়ারটেল
 ১০ মার্চ ২০১৫ : ভারত, রেলিয়ান্স কমিউনিকেশন
 ১৮ মার্চ ২০১৫ : ফিলিপাইন, স্মার্ট কমিউনিকেশন
 ৩১ মার্চ ২০১৫ : গুয়েতেমালা, টাইগু 
 ২০ এপ্রিল ২০১৫ : ইন্দোনেশিয়া, ইন্দোস্ট
 ১০ মে ২০১৫ থেকে ১৮ জুলাই ২০২০ পর্যন্ত : বাংলাদেশ, রবি আজিয়াটা লিমিটেড  
 ১৩ মে ২০১৫ : মালয়
 ২৮ মে ২০১৫ : পাকিস্তান
 ২২ এপ্রিল ২০১৫ থেকে ১৭ জুলাই ২০২০ পর্যন্ত: বাংলাদেশ 
 ৫ জুন ২০১৫ : সেনেগাল, টিগো
 ১৯ জুন ২০১৫ : বলিভিয়া, ভিবা
 ১ জুলাই ২০১৫ : দক্ষিণ আফ্রিকা, সেল সি

তথ্যসূত্র 

ফেসবুক
এরিক্‌সন
অপেরা সফটওয়্যার
যুক্তরাষ্ট্র-ভিত্তিক প্রতিষ্ঠান
ইন্টারনেট সেবাদাতা প্রতিষ্ঠান
কম্পিউটার-সম্পর্কিত প্রতিষ্ঠান
স্যামসাং
ইন্টারনেট সেবা প্রদানকারী
তথ্য প্রযুক্তি সংগঠন
কোক স্টুডিও (পাকিস্তান)

কোক স্টুডিও () একটি পাকিস্তানি সঙ্গীত টেলিভিশন সিরিজ যেখানে লাইভ স্টুডিওতে বিভিন্ন সঙ্গীত শিল্পীর গান রেকর্ড করা হয়। অনুষ্ঠানটির ৬ষ্ঠ মৌসুম পর্যন্ত রুহালী হায়াতী পরিচালনা করেছেন। ২০০৮ সাল থেকেই কোকাকোলা অনুষ্ঠানটি স্পন্সর করে আসছে। কোক স্টুডিও সারা দেশে জনপ্রিয় হয়ে উঠেছে, সমালোচকদের প্রশংসা লাভ করেছে এবং প্রায়শই বিভিন্ন টেলিভিশন ও রেডিও স্টেশনে বার বার সম্প্রচার হচ্ছে।
এটি দক্ষিণ এশিয়ার সবচেয়ে জনপ্রিয় সঙ্গীত অনুষ্ঠান এবং কোকা-কোলা একটি স্থানীয় ব্র্যান্ড পণ্য।

কোক স্টুডিও প্রচলিত একাধিক সংগীত প্রভাবের সংমিশ্রণ ঘটায় যেমন ধ্রুপদী, লোকসঙ্গীত, সুফি, কাওয়ালি, গজল এবং ভাঙড়া সংগীত, পাশাপাশি সমসাময়িক হিপ হপ, রক এবং পপ সংগীত। পাকিস্তানের বিভিন্ন অঞ্চল এবং বিভিন্ন ভাষার শিল্পীদের বাদ্যযন্ত্রের জন্য সহযোগিতা করার মাধ্যমে পাকিস্তানের বহুসংস্কৃতিবাদ প্রচারের জন্য খ্যাত রয়েছে।

ইতিহাস 
অনুষ্ঠানটি ব্রাজিলীয় সঙ্গতে অনুষ্ঠান স্টুডিও কোকা-কোলা (Estúdio Coca-Cola ), যেটি এমটিভি ব্রাজিল এ ২০০৭ এর মার্চে প্রথমবার প্রিমিয়ার হয়,এর আদলে করা হয়েছে যদিও অনুষ্ঠান দুইটির মধ্যে সাধারণ কিছু পার্থক্য রয়েছে। ব্রাজিলীয় শোটি সাধারণত কনসার্টের মত হয়ে থাকে কিন্তু পাকিস্তানের সংস্করণে এটি একটি বদ্ধ স্টুডিওতে হয়ে থাকে। কোক স্টুডিও পাকিস্তানি সংস্করণ পাকিস্তানের কোকা-কোলা কোম্পানী, রুহালী হায়াত, পাকিস্তানের প্রথম পপ ব্যান্ড ভাইটাল সাইনস এর প্রতিষ্ঠাতা, এবং উমবার হায়াত  দ্বারা পৃষ্ঠপোষকিত হয়। তারা দুইজনেই অনুষ্ঠানটির নির্বাহী  প্রযোজক ছিলেন।

আন্তর্জাতিক খ্যাতি 
কোক স্টুডিওর পাকিস্তানি সংস্করণের সফলতার পর, কোক স্টুডিও বর্তমানে আর্ন্তজাতিকভাবে ফ্র্যাঞ্চাইজি পরিণত হয়েছে। প্রতিবেশী দেশ ভারতে পাকিস্তানি এই অনুষ্ঠানের প্রচুর ভক্ত সৃষ্টি হয়েছে। এই সফলতা কোকা -কোলাকে ভারতে কোক স্টুডিও ভারতীয় সংস্করণ তৈরীতে উৎসাহ যোগায়।  এমটিভি ইন্ডিয়া এবং রেড মিরচি এর যৌথ প্রোযজোনায় কোক স্টুডিও ভারতীয় সংস্করণের  পরিচালিত হচ্ছে।

তথ্যসূত্র 

সঙ্গীত
পাকিস্তানের টেলিভিশন চ্যানেল
২০০৭-এ প্রতিষ্ঠিত
ফার্ন

ফার্ন হল টেরিডোফাইট প্রজাতির উদ্ভিদ। অপুষ্পক উদ্ভিদের মধ্যে সর্বোন্নত উদ্ভিদ হলো ফার্ন। এদের দেহ সপুষ্পক উদ্ভিদের মতো মূল,কান্ড ও পাতায় বিভক্ত। এদের ফুল হয় না। এরা স্পোর বা রেণু সৃষটির মাধ্যমে বংশবৃদ্ধি করে। এরা সাধারণত স্থলজ প্রকৃতির উদ্ভিদ

বর্ণনা এদের দেহ প্রকৃত মূল,কান্ড ও পাতায় বিভক্তথাকে। এদের কাণ্ডের না রাইজম। এদের পাতা দুই ধরনের 1.মাইক্রফাইলাস 
2.মেগাফাইলাস। এদের জাইলেম ও ফ্লোয়েম দ্বারা গঠিত সংবহন কলা বর্তমান। পাতা পক্ষল যৌগপত্র প্রকৃতির।

জীবন চক্র
Pteris উদ্ভিদে সুস্পষ্ট জনুক্রম বিদ্যমান, কারণ এখানে স্পোরোফাইটিক জনুর সাথে গ্যামিটোফাইটিক জনুর অনুক্রমের মাধ্যমে জীবনচক্র সম্পন্ন হয়। Pteris উদ্ভিদ স্পোরোফাইটিক তথা ডিপ্লয়েড (2n)। এটি হতে উৎপন্ন সোরাস, সোরাসে অবস্থিত স্পোরোন্জিয়াম এবং স্পোরোন্জিয়ামের ক্যাপসিউলের ভেতরে অবস্থিত স্পোর মাতৃকোষও ডিপ্লয়েড।

আবাসস্থল 
পুরাতন ভাংগা স্যাতস্যাতে দেয়ালের গায়ে জন্মায়। ইটের স্তুপে এরা ভালো জন্মায়। প্রাচীরের গায়ে জন্মায় বলে এদের সাব এরিয়াল বলা হয়।

অর্থনৈতিক গুরুত্ব 
 Pteris উদ্ভিদ শাক হিসেবে খাওয়া হয়। 
 ঘর সাজানোর কাজে ব্যবহার করা হয় 
 সার হিসেবে ব্যবহার করা যায়।

তথ্যসূত্র

ফার্ন
ফার্ন উদ্ভিদকুল
কাঠ-বহির্ভূত বনজ দ্রব্য